ජිහාඩ් සංවිධානයේ නායකයා වූ බෙල්ලයාම් ඝාතනය කළ උපනායක සලීම් ජාත්‍යන්තර මුජහිදීන් සංවිධානය නම් සංවිධානයක් පිහිටුවා එහි නායකත්වය ගෙන මෙම අපරාධ සිදුකරන බවට පොලීසිය මෙන්ම රහස් ඔත්තු සේවා ද ඒ වනවිට අනාවරණය කරගෙන තිබුණි. එසේ පසුවෙද්දී කල්මුණකුඩි 09, පල්ලිය පටුමගේ පදිංචිව සිටි පාසල් ගුරුවරයෙක් වූ මොහොමඩ් මුස්තාපා පරීඩ් යන අයගේ නිවස කොල්ලකෑමට අපරාධකරුවන් පිරිසක් පැමිණ නිවැසියන්ට වෙඩිතබා පලාගිය සිද්ධියක් පොලිස් මූලස්ථානයේ හදිසි ඇමතුම් ඒකකය විසින් කල්මුණේ පොලීසියට දැනුම් දෙනු ලැබීය. දිනෙන් දින ඉහළ යන අපරාධ ගොන්නට තවත් අපරාධයක් එක්වූ නිසා විමර්ශන පැවරුණේ කල්මුණ පොලිසියේ අපරාධ අංශයටය. එවකට අපරාධ අංශයේ ස්ථානාධිපති ලෙස කටයුතු කළ පොලිස් පරීක්‍ෂක ජෙමීල් මහතාට ලැබුණ තොරතුරේ සඳහන් ලිපිනය සොයා පොලිස් කණ්ඩායමක් සමග වහාම පිටත් විය. නමුත් එකී ලිපිනය වැරදි බව පොලිස් නිලධාරින්ට වැටහිනි. මේ කියන වකවානුවේ කොටි ත්‍රස්තවාදය නැගෙනහිර ප්‍රදේශයේ ක්‍රියාත්මක වෙමින් තිබුණ ද ඉහත කී මුස්ලිම් ප්‍රජාව පදිංචි ප්‍රදේශවල ඔවුන්ගේ ක්‍රියාකාරිත්වයේ යම් අඩුවක් තිබුණි. ඒ නිසා පොලිසීය ද ක්‍රියාත්මක විය.
උපනායක සලීම් පිහිටවූ සංවිධානයේ නම කුමක්ද ?
ජාත්‍යන්තර මුජහිදීන් සංවිධානය